Hyjni Ceka

Hyjni Ceka (6 tetor 1934 - 20 gusht 2019) ishte shkrimtar, studiues, poet dhe mësues i përkushtuar i letërsisë, intelektual i shquar i qytetit të Elbasanit. Nisi të shkruajë në moshë të fëmijërisë dhe botoi qysh herët. Kreu Normalen e Elbasanit më 1951 dhe studimet e larta për gjuhë-letërsi në Tiranë, më 1960. Njohës shumë i mirë i krijimtarisë gojore dhe i traditës në përgjithësi. Në veprën e tij, lirika labe dhe proza popullore e Shqipërisë së Mesme patën ndikim të gjerë.  

 Veprimtaria 
Punoi për shumë vite si mësues në fshatrat më të largëta të Shqipërisë e më pas u sistemua në një shkollë të mesme në Cërrik. 

 Krijimtaria 
Për 45 vjet bashkëpunoi me organe të ndryshme të shtypit letrar. Botoi vëllimet: Horizonte të elektrifikuara (1966), Muzika e jetës (1973), Gëzimi i motrave (1978). Mbas këtij caku, diktatura nuk lejoi të shihte dritë vepër tjetër e Hyjni Cekës.  

Pas viteve '90-të, botoi një sërë veprash, si: Tempuj dhe apostuj (1996), Poezi: djemërishte dhe pleqërishte... (1999), Shenjtorë dhe djaj (2000), Divani i dimrit të fundit, Dita e Verës (2001), Divani i dimrit të fundit (2003), Mihal Shahini dhe të bijtë (2003), Valezakja (2005), Sokëllet Karaburuni (2006), Lule më lule e këngë më këngë (2007), Mos ma harroni këngën (2015). 

 Shiko edhe 

 Shkrimtari

 Lidhje të jashtme 

 Hyjni Ceka në gazetën "Elbasani" 
 Artikull për Hyjni Cekën në revistën "Albanon"
 Intervistë e Hyjni Ceka
 Tregim nga Hyjni Ceka në Exlibris
 Shkrim përkujtimor për Hyjni Cekën

 Referime